No. 226, Tsela ea Xinpo, Potoubei, Sechaba sa Mailia, Seterata sa Longcheng, setereke sa Longgang, Shenzhen, 518172 Ha ke bona kamoo popo e hlollang kateng, ke ba le tumelo e matla le ho feta ya hore Modimo o teng. Hona jwale ke etsa mananeo a dikhompiyutha mme ke dula ke makatswa ke ho bona hore boko ba rona, bo sebetsa ka tsela e hlollang ho di feta. Ka mohlala, tsela eo boko ba rona bo kgonang ho utlwa modumonyana feela kapa lentswe e ya hlolla! Boko bo kgona ho re thusa hore re utlwe modumo, e bang ke wa mantswe a sa fellang kapa wa motho ya sa kgoneng ho bua hantle. Bo boetse bo etsa hore re utlwe ha motho a kgohlela, a tsheha kapa a bua ka tsela eo re sa e tlwaelang. Mohlomong o kanna wa makatswa ke ho tseba seo. Empa ditsebi tsa dikhompiyutha, di kgona ho utlwisisa hore na seo se etsahala jwang. Le hoja di qopitsa tsela eo boko bo sebetsang ka yona ha di etsa mananeo a dikhompiyutha, ha ho mohla di ka kgonang ho etsisa boko ka ho felletseng.